ai4bharat/Pralekha huggingface dataset:
రాష్ట్రపతి సచివాలయం
దిల్లీ ఎయిమ్స్లో రాష్ట్రపతికి బైపాస్ శస్త్రచికిత్స
రాష్ట్రపతి శ్రీ రామ్నాథ్ కోవింద్కు దిల్లీ ఎయిమ్స్లో ఈ ఉదయం బైపాస్ శస్త్రచికిత్స జరిగింది.
శస్త్రచికిత్స విజయవంతం అయింది.
ప్రస్తుతం రాష్ట్రపతి ఆరోగ్యం నిలకడగా ఉంది. నిపుణులైన సీనియర్ వైద్యులు ఆయన ఆరోగ్య పరిస్థితిని పర్యవేక్షిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.55 కోట్ల డోసులు  అందించారు
గత 24 గంటల్లో 2,10,617 డోసులు అందించారు
దేశవ్యాప్త క్రియాశీల కేసుల సంఖ్య 23,432
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.76%
గత 24 గంటల్లో 2,601 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,90,349 కు పెరిగింది.
గత 24 గంటల్లో 1,994 కొత్త కేసులు నమోదయ్యాయి.
రోజువారీ పాజిటివిటీ రేటు 1.24%
వారపు పాజిటివిటీ రేటు 0.99%
గత 24 గంటల్లో చేసిన 1,61,290 కొవిడ్ పరీక్షలతో కలిపి ఇప్పటివరకు 90 కోట్ల పరీక్షలు చేశారు.
గిరిజన వ్యవహారాల మంత్రిత్వ శాఖ
ట్రైబ్స్ ఇండియా: రాబోయే రాఖీ పండుగ మరియు ఇతర బహుమతి అవసరాలకు ఒకే గమ్యస్థానం
సున్నితమైన హస్తకళలు మొదలుకుని లోహ కళాఖండాలు, దుస్తులు మరియు సేంద్రీయ మూలికా ఉత్పత్తుల వరకు ఆకర్షణీయమైన మరియు విస్తృత శ్రేణి గిరిజన ఉత్పత్తులతో ట్రైబ్స్ ఇండియాలో  మీ కుటుంబ సభ్యులు, మరియు స్నేహితులకు బహుమతులు అందించడానికి అవసరమైన అనేక ఎంపికలు అందుబాటులో ఉన్నాయి.
ట్రైబ్స్ ఇండియా కేటలాగ్లో ఇప్పుడు ప్రత్యేకమైన రాఖీలు అందుబాటులో ఉన్నాయి. భారతదేశంలోని వివిధ తెగలు చేతితో తయారు చేసిన ఆకర్షణీయమైన రాఖీలు, అలంకరించబడిన లోహ పూజా పెట్టెలు మరియు తోరన్స్ వంటి పూజా వస్తువులను కొనుగోలు చేయవచ్చు. ఇదే కాక పురుషులు మరియు మహిళలు ఇద్దరికీ రంగురంగుల కుర్తాలు, సల్వార్లు, వివిధ రకాల నేత మరియు శైలులలో జాకెట్లు, మరియు మహేశ్వరి, చందేరి, బాగ్, కాంత, భండారా, తుస్సార్, సంభల్పురి మరియు ఇకాట్లోని చీరలు, దుస్తులు మరియు అందమైన స్టోల్స్ సాంప్రదాయాలు మొదలైనవి ట్రైబ్స్ ఇండియా అవుట్లెట్లు మరియు వెబ్సైట్లలో అందుబాటులో ఉన్నాయి.
గిరిజనుల జీవనోపాధిని ప్రోత్సహించడానికి మరియు వారి ఉత్పత్తులకు మార్కెటింగ్ మరియు అభివృద్ధి చేయడం ద్వారా వారిని శక్తివంతం చేయడానికి చేసిన ప్రయత్నాలకు అనుగుణంగా, ట్రైఫెడ్ ట్రైబ్స్ ఇండియా నెట్వర్క్లో అమ్మకానికి ఉన్న విభిన్న మరియు ఆకర్షణీయమైన ఉత్పత్తులను విస్తరిస్తోంది.
137 ట్రైబ్స్ ఇండియా అవుట్లెట్లు మరియు ఇ-కామర్స్ ప్లాట్ఫాం  వివిధ రకాల బహుమతి అవసరాలను తీరుస్తున్నాయి. సేంద్రీయ హల్ది, ఆమ్ల పొడి, అడవి తేనె, నల్ల మిరియాలు, రాగి, త్రిఫల, మరియు కాయధాన్యాలు పెసర పప్పు, మినపప్పు, వైట్ బీన్స్ మరియు డాలియా వంటి సహజ మరియు రోగనిరోధక శక్తిని పెంచే గిరిజన ఉత్పత్తుల నుండి పెయింటింగ్స్ వంటి కళాఖండాల వరకు వర్లి శైలిలో పటాచిత్రాలు అందుబాటులో ఉన్నాయి. అలాగే డోక్రా శైలిలో చేతితో తయారు చేసిన ఆభరణాల నుండి ఉత్తరాన వాంచో మరియు కొన్యాక్ తెగల తయారు చేసిన పూసల హారాలు ఉన్నాయి.
తూర్పు ప్రాంతం నుండి గొప్ప మరియు అందమైన వస్త్రాలు మరియు పట్టువస్త్రాలు; రంగురంగుల తోలుబొమ్మలు మరియు పిల్లల బొమ్మలు, డోంగ్రియా షాల్స్ మరియు బోడో వీవ్స్ వంటి సాంప్రదాయ నేత వరకూ; మెటల్ క్రాఫ్ట్ నుండి వెదురు ఉత్పత్తుల వరకు ఏదైనా మరియు ప్రతి రకమైన బహుమతి వస్తువు ఇక్కడ అందుబాటులో ఉంది. అవసరాలు మరియు బడ్జెట్ను బట్టి వాటిని ఆకర్షణీయమైన మరియు అనుకూలీకరించదగిన బహుమతి ప్యాక్ల్లో అందించబడతాయి. ఈ బహుమతి హాంపర్లు ప్రీమియం సేంద్రీయ, పునర్వినియోగపరచదగిన, స్థిరమైన ప్యాకింగ్ మెటీరియల్లో ప్యాక్ చేయబడతాయి. వీటిని ప్రఖ్యాత డిజైనర్ శ్రీమతి రినా ధాకా ప్రత్యేకంగా ట్రైబ్స్ ఇండియా కోసం రూపొందించారు. ఇవి ఏ సందర్భానికైనా అనుకూలంగా ఉండే బహుమతుల కోసం తయారు చేయబడ్డాయి.
ప్రేమ మరియు రక్షణకు సంబంధించిన ఈ పండుగకు మీరు సిద్ధమవుతున్నప్పుడు మీ సమీప ట్రైబ్స్ ఇండియా అవుట్లెట్ లేదా వెబ్సైట్ను దర్శించండి. అలాగే బహుమతులకు అవసరమైన వస్తువులను తిలకించండి.
సూక్ష్మ, లఘు, మధ్య తరహా సంస్థల మంత్రిత్వ శాఖష్
చిన్నతరహా పరిశ్రమలకు రుణాలిచ్చే సంస్థలకోసం ప్రభుత్వం చూస్తోంది: శ్రీ నితిన్ గడ్కరీ
చిన్న తరహా పరిశ్రమలకు ఆర్థిక సహాయం అందించగలిగే సరికొత్త ఆర్థిక సంస్థలకోసం ప్రభుత్వం ఎదురుచూస్తున్నదని సూక్ష్మ, చిన్న, మధ్యతరహా పరిశ్రమలు, రోడ్డు రవాణా, జాతీయ రహదారుల శాఖామంత్రి శ్రీ నితిన్ గడ్కరీ ఈ రోజు వెల్లడించారు. రానున్న కాలంలో చిన్న వ్యాపారాలకు సులభంగా రుణాలిచ్చే నాన్ బాంకింగ్ ఫైనాన్స్ కంపెనీ లను బలోపేతం చేయటానికి ప్రభుత్వం కృషి చేస్తోందన్నారు.
కలకత్తా వాణిజ్య మండలి సభ్యులనుద్దేశించి వీడియో కాన్ఫరెన్సింగ్ ద్వారా మాట్లాడుతూ, సూక్ష్మ, చిన్న, మధ్య తరహా పరిశ్రమల మీద కోవిడ్-19 ప్రభావాన్ని, ఎదురవుతున్న సవాళ్ళకు దీటుగా తీసుకోవాల్సిన చర్యలను ప్రస్తావించారు.
కోవిడ్-19 మీద, దాని పర్యవసానంగా వచ్చిన ఆర్థిక అస్థిరతమీద పోరాడుతున్న ప్రస్తుత సమయం చాలా కష్టకాలమని, శ్రీ గడ్కరీ సభ్యులనుద్దేశించి ప్రసంగిస్తూ వ్యాఖ్యానించారు. ఈ సంక్షోభం నుంచి బయటపడటానికి అందరూ కలసికట్టుగా పనిచేయాలని, పరిశ్రమ రంగం సానుకూల దృక్పథంతో వ్యవహరించాలని పిలుపునిచ్చారు.
మాస్కులు, శానిటైజర్లవంటి వ్యక్తిగత రక్షణ పరికరాలు వాడాలసిన అవసరాన్ని మంత్రి నొక్కి చెప్పారు. వ్యక్తిగత జీవితంలోను, పనిచేసే చోటకూడా భౌతిక దూరం పాటించటం లాంటి నియమాలకు కట్టుబడాలని సూచించారు.
ఇటీవల ప్రకటించిన ప్రత్యేక ఆర్థిక పాకేజ్ : ఆత్మనిర్భర్ భారత్ అభియాన్ గురించి చెబుతూ సూక్ష్మ, చిన్న, మధ్య తరహా పరిశ్రమల సహాయం కోసం ప్రకటించిన అనేక నిర్ణయాలను ప్రస్తావించారు. వాటంతట అవే వచ్చే హామీలేని రుణాలు, మూతబడ్డ సంస్థలకోసం నిధి ఏర్పాటు లాంటి చర్యలను గుర్తు చేశారు. ఇప్పుడు ఎదురవుతున్న ఆర్థిక సవాళ్ళనన్నిటినీ ఎదుర్కోవటానికి ఈ చర్యలన్నీ సూక్ష్మ, చిన్న, మధ్య తరహా పరిశ్రమలెకు ఎంతగానో ఉపయోగపడతాయన్నారు.
6 లక్షల సూక్ష్మ, చిన్న, మధ్య తరహా పరిశ్రమల పునర్నిర్మాణం సాగుతోందని డిసెంబర్ 2020 నాటికి అదనంగా మరో 25 లక్షల సంస్థలను కూడా అందులో చేర్చాలని మంత్రిత్వశాఖ లక్ష్యంగా నిర్ణయించుకున్నదని చెప్పారు. ప్రస్తుతం ఎగుమతుల్లో సూక్ష్మ, చిన్న, మధ్య తరహా పరిశ్రమల వాటా 48% ఉండగా అది 60% వరకు పెరిగే అవకాశం ఉందని అభిప్రాయపడ్దారు. ప్రస్తుతం ఈ రంగం 11 కోట్లమందికి ఉద్యోగాలు కల్పించగా అది మరో 5 కోట్లు పెరగవచ్చునన్నారు.
ఇప్పుడున్న పరిస్థితిలో ఎగుమతుల పెంపుదల అత్యంత ఆవశ్యకమని మంత్రి చెప్పారు. ఆర్థికంగా గిట్టుబాటు కావాలంటే ఉత్పత్తి వ్యయాన్ని, రవాణా ఖర్చులను కూడా తగ్గించాల్సిన అవసరం ఉందన్నారు. గడిచిన మూడేళ్ళ కాలంలో జరిగిన ఎగుమతులు, దిగుమతులమీద తమ మంత్రిత్వశాఖ రెండు పుస్తకాలు రూపొందించే పనిలో ఉందని కూడా శ్రీ గడ్కరీ చెప్పారు.
ఈ సందర్భంగా అడిగిన ప్రశ్నలు, ఇచ్చిన సూచనలలో కొన్ని: చెల్లింఫులు ఆలస్యంగా జరపటం మీదా దృష్టిపెట్టటం ద్వారా సూక్ష్మ, చిన్న, మధ్య తరహా పరిశ్రమలకు సకాలంలో చెల్లింపులు జరిగేలా చూడటం, వడ్డీరేట్లమీద ఇచ్చిన 4% సబ్సిడీ సూక్ష్మ, చిన్న, మధ్య తరహా పరిశ్రమలకు మద్దతునిచ్చేలా చూసి అవి నిరర్థక ఆస్తులుగా మారకుండా చూడటం. ప్రతిపాదించిన చర్యలన్నీ సజావుగా అమలు జరిగేలా బాంకులకు తగిన ప్రోత్సాహకాలివ్వటం తదితరాలున్నాయి.
వాణిజ్య మండలి ప్రతినిధులు అడిగిన ప్రశ్నలకు మంత్రి శ్రీ గడ్కరీ సానుకూలంగా స్పందిస్తూ ప్రభుత్వం వైపు నుంచి తగిన సాయం ఉంటుందని హామీ ఇచ్చారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
సిజిఎస్ కింద ఎంఎస్ఎంఇ పరిశ్రమలకు రుణాలు
వాణిజ్య కార్యకలాపాల్లో నిమగ్నమై ఉన్న ఉత్పత్తి లేదా సేవలు అందించే నూతన, ఇప్పటికే ఉనికిలో ఉన్న సూక్ష్మ, చిన్న తరహా సంస్థలకు క్రెడిట్ గ్యారెంటీ ఫండ్ ట్రస్ట్ ఫర్ మైక్రో అండ్ స్మాల్ ఎంటర్ప్రైజెస్  అమలు చేస్తున్న పరపతి గ్యారంటీ పథకం  పరిధిలోకి రావడానికి అర్హులు. యోగ్యమైన ప్రతిపాదనలను తిరస్కరించడం జరుగదు. సిజిటిఎంఎస్ఇ 30 జూన్ 2021వరకూ రూ.2,72,007 కోట్ల మేరకు 53,86,739 గ్యారంటీలను ఆమోదించింది. ఆర్థిక సంవత్సరం 2021-22 తొలి త్రైమాసికంలో బ్యాంకులకు, ఎన్బిఎఫ్సిలకు గ్యారంటీ ఆమోదాలు రూ, 6,693 కోట్లు, రూ.6,603 కోట్లు ప్రత్యేకంగా కేటాయించినట్టు సిజిటిఎంఎస్ఇ నివేదించింది. ఇది ఆర్థిక సంవత్సరం 2020-2021 తొలి త్రైమాసికంలో ఈ మొత్తం రూ. 6,041 కోట్లు, రూ. 2,934 కోట్లగా ఉంది.
ఆర్థిక సంవత్సరం 2020-2021లో సిజిటిఎంఎస్ఇ తెలంగాణా రాష్ట్రం నుంచి వచ్చిన రూ. 1,408 కోట్ల మొత్తాన్ని కేటాయిస్తూ 22,021 గారంటీ దరఖాస్తులను ఆమోదించింది.
భారత ప్రభుత్వం ఎంఎస్ ఎంఇ రంగం సహా భారతీయ ఆర్థిక వ్యవస్థకు తోడ్పడేందుకు పరిహార ప్యాకేజీని ప్రకటించింది. ఈ సూక్ష్మ ఆర్థిక సంస్థలు  ద్వారా దాదాపు 25 లక్షల మంది చిన్న స్థాయి లబ్ధిదారులకు రుణాలను అందించేందుకు కోవిడ్ కారణంగా ప్రభావితమైన రంగాలకు రూ.1.1 లక్షల కోట్లు, అదనంగా అత్యవసర క్రెడిట్ లైన్ గ్యారెంటీ పథకం, రుణ హామీ పథకం కింద రూ. 1.5 లక్షల కోట్లను అందించడం ఈ ప్యాకేజీ లక్ష్యం.
ఈ సమాచారాన్ని సూక్ష్మ, చిన్న, మధ్యతరహా వాణిజ్యసంస్థల మంత్రి నారాయణ్ రాణె సోమవారం రాజ్యసభకు లిఖితపూర్వకంగా ఇచ్చిన సమాధానం ద్వారా వెల్లడించారు.
(Visitor Counter : 147
రైల్వే మంత్రిత్వ శాఖ
ఆర్ పీ ఎఫ్ / ఆర్ పీ ఎస్ ఎఫ్ సిబ్బందికి గౌరవ భారత రాష్ట్రపతి జీవన్ రక్షా పదక్ అవార్డులను ప్రదానం చేశారు
గౌరవ భారత రాష్ట్రపతి క్రింద పేర్కొన్న ఆర్ పీ ఎఫ్ / ఆర్ పీ ఎస్ ఎఫ్ సిబ్బందికి జీవన్ రక్షా పదక్ అవార్డులు ప్రదానం చేశారు:
జీవన్ రక్షా పదక్ - శ్రీ జైపాల్ సింగ్,
హెడ్ కానిస్టేబుల్/ ఉత్తర రైల్వే
జీవన్ రక్షా పదక్ - శ్రీ సురేంద్ర కుమార్,
కానిస్టేబుల్/ఉత్తర రైల్వే
జీవన్ రక్షా పదక్ - శ్రీ భూదా రామ్ సైనీ,
కానిస్టేబుల్/7వ బీ ఎన్ / ఆర్ పీ ఎస్ ఎఫ్
12.05.2022న, నిజాముద్దీన్ రైల్వే స్టేషన్ పరిధిలో కిమీ 1532/13 నుండి 1532/25 మధ్య సుమారు 16:10 గంటలకు బీ టీ పీ ఎన్ బండి నెం. 40121185538 లో సాంకేతిక కారణాలతో మంటలు చెలరేగాయి. ఆ సమయంలో సుమారు 1000  మంది వ్యక్తులు ఆ స్థలంలో పని చేస్తున్నారు. మంటలు భీకర రూపం దాల్చడంతో భయానక వాతావరణం నెలకొంది. ప్రాణాలను కాపాడుకునేందుకు కూలీలు తీవ్ర నిరాశతో అక్కడ పరుగులు తీశారు.
హెడ్ కానిస్టేబుల్ జైపాల్ సింగ్, కానిస్టేబుల్ సురేంద్ర కుమార్, కానిస్టేబుల్ బుద్ధ సైనీలను విధుల్లో ఉన్నారు. అలుపెరగని ధైర్యాన్ని ప్రదర్శించి, తమ ప్రాణాలను పట్టించుకోకుండా, అగ్నిమాపక యంత్రం సహాయంతో అత్యంత మండే పదార్థం తో నిండిన బీ టీ పీ ఎన్ బండి పై భయంకరమైన రూపం దాల్చిన మంటలను ఆర్పివేశారు. ఆ మంటలను వెంటనే ఆర్పివేయకపోతే, అది అత్యంత మండే పదార్థం తో నిండినది కూడా కావడం తో మొత్తం 18 బీ టీ పీ ఎన్ వ్యాగన్లకు వ్యాపించి, పెద్ద ప్రమాదానికి కారణమై, వేలాది మంది ప్రాణాలకు ముప్పు తెచ్చి, బిలియన్ల రూపాయలు విలువైన రైల్వే ఆస్తులకు నష్టం కలిగించేది.
శ్రీ జైపాల్ సింగ్, శ్రీ సురేంద్ర కుమార్ మరియు శ్రీ బుధ్రామ్ సైనీలు తమ ప్రాణాలను పణంగా పెట్టి సుమారు 1000 మంది మానవ ప్రాణాలను వారి జీవితాలను మరియు వేల కోట్ల విలువైన రైల్వే ఆస్తులను కాపాడారు, ఇది అభినందనీయమైన తెగువ తో కూడిన సాహస కార్యం
ప్రధాన మంత్రి కార్యాలయం
ప్రధానమంత్రి మరియు ఫిలిప్పీన్స్ అధ్యక్షుడు మధ్య టెలిఫోన్ సంభాషణ.
ప్రధానమంత్రి శ్రీ నరేంద్ర మోడీ ఈ రోజు ఫిలిప్పీన్స్ అధ్యక్షుడు గౌరవనీయులు రోడ్రిగో డ్యూటెర్టే తో టెలిఫోన్ లో మాట్లాడారు. కోవిడ్-19 మహమ్మారి నుండి తలెత్తిన సవాళ్లను పరిష్కరించడానికి రెండు ప్రభుత్వాలు తీసుకుంటున్న చర్యలపై వారు చర్చించారు.
కొనసాగుతున్న ఆరోగ్య సంక్షోభ సమయంలో ఒకరి భూ భాగంలో ఉన్న మరొకరి పౌరుల సంక్షేమం కోసం ఒకరికొకరు సహకరించుకున్నందుకు, ఎవరి స్వదేశాలకు వారు తిరిగి వెళ్లేందుకు తగిన చర్యలు తీసుకున్నందుకు ఇరువురు నాయకులు పరస్పరం అభినందించుకున్నారు. ఫిలిప్పీన్స్ కు అవసరమైన మందులను సరఫరా చేసేందుకు తగిన చర్యలు తీసుకున్న భారతదేశాన్ని ఫిలిప్పీన్స్ అధ్యక్షుడు ప్రశంసించారు.
మహమ్మారికి వ్యతిరేకంగా ఫిలిప్పీన్స్ చేస్తున్న పోరాటానికి భారతదేశం నిబద్ధతతో మద్దతు ఇస్తుందని ఆ దేశ అధ్యక్షుడు డ్యూటెర్టే కు ప్రధానమంత్రి నరేంద్రమోదీ హామీ ఇచ్చారు, సరసమైన ఔషధ ఉత్పత్తుల తయారీకి భారతదేశానికి స్థిరమైన సామర్ధ్యం ఉందని ఆయన నొక్కి చెప్పారు. కరోనా వైరస్ కు టీకా మందు దొరికిన తర్వాత, మొత్తం మానవాళి ప్రయోజనం కోసం దాన్ని ఉపయోగించడం కొనసాగుతుందని కూడా ఆయన స్పష్టం చేశారు.
ఇటీవలి సంవత్సరాలలో, రక్షణ సహకారంతో సహా ద్వైపాక్షిక అంశాలకు సంబంధించిన అన్ని విషయాలలో రెండు దేశాలు సాధించిన పురోగతి పై ఇరువురు నాయకులు తమ సంతృప్తిని పరస్పరం పంచుకున్నారు. ఇండో-పసిఫిక్ ప్రాంతంలో భారతదేశం ఫిలిప్పీన్స్ ను కీలక భాగస్వామి గా పరిగణిస్తుందని ప్రధానమంత్రి ఉద్ఘాటించారు.
రాబోయే ఫిలిప్పీన్స్ జాతీయ దినోత్సవం సందర్భంగా అధ్యక్షుడు గౌరవనీయులు డ్యూటెర్టే గారికి మరియు ఫిలిప్పీన్స్ ప్రజలకు ప్రధానమంత్రి శుభాకాంక్షలు తెలియజేశారు.
ప్రధాన మంత్రి కార్యాలయం
‘మన్ కీ బాత్’ మీద అంజూ బాబీ జార్జ్ రాసిన వ్యాసాన్ని పంచుకున్న ప్రధాన మంత్రి
క్రీడారంగంలో దేశం సాధించిన విజయాలను అభినందించటానికి ప్రధానమంత్రి శ్రీ నరేంద్ర మోదీ ‘మన్ కీ బాత్’ వేదికను వాడుకుంటున్న తీరును ప్రశంసిస్తూ భారత క్రీడా సమాఖ్య ఉపాధ్యక్షురాలు అంజూ బాబీ జార్జ్ రాసిన వ్యాసాన్ని ప్రధాని షేర్ చేశారు.
ప్రధాని ఇలా ట్వీట్ చేశారు:
"భారత క్రీడా సమాఖ్య ఉవాధ్యక్షురాలు @anjubobbygeorg1 ఒక వ్యాసం రాస్తూ #MannKiBaat ఎలా క్రీడారంగంలో దేశం సాధించిన విజయాలను చాటిచెపి వెలుగులోకి తెచ్చే వేదికగా మారిందో వివరించారు.”
పర్యావరణం, అడవులు, మరియు వాతావరణ మార్పు మంత్రిత్వ శాఖ
బడ్జెట్ ప్రక్రియకు అనుబంధంగా వాతావరణ బడ్జెట్
భారత వాతావరణ కార్యాచరణ ప్రణాళికను సాధారణ బడ్జెట్ ప్రక్రియ ద్వారా సంబంధిత కేంద్ర మంత్రిత్వశాఖలు/విభాగాలు వివిధ రంగాల్లో అమలు చేస్తాయని 2020-21నాటి కేంద్ర బడ్జెట్ ప్రకటించింది. ఈ కార్యాచరణ అమలు కోసం నిధుల సమీకరణ కృషిని ఆ తర్వాతి బడ్జెట్లు కొనసాగించాయి. ఈ మేరకు 2023-24 బడ్జెట్ సంబంధిత ఏడు ప్రధానాంశాలలో హరిత ఆర్థిక వ్యవస్థకూ స్థానం లభించింది. ఇందులో హరిత ఇంధనం, హరిత విద్యుత్తు, హరిత వ్యవసాయం, హరిత రవాణా, హరిత సౌధాలు, హరిత ఉపకరణాలు సహా వివిధ ఆర్థిక రంగాల్లో విద్యుత్ సమర్థ వినియోగం/విధానాలు వంటి పలు కార్యక్రమాలను బడ్జెట్ ప్రతిపాదించింది.
ఈ విధంగా ఆయా రంగాల్లో భారత వాతావరణ కార్యాచరణ ప్రణాళిక వివిధ కార్యక్రమాలు/పథకాల్లో పొందుపరచబడింది. దీనికి అనుగుణంగా వాతావరణ మార్పులపై జాతీయ కార్యాచరణ ప్రణాళిక  అన్ని వాతావరణ కార్యాచరణలతో కూడిన విస్తృత చట్రాన్ని రూపొందించింది. ఇందులో సౌరశక్తి, విద్యుత్ ఆదా మెరుగుదల, సుస్థిర ఆవాసాలు, నీరు, సుస్థిర హిమాలయ పర్యావరణ వ్యవస్థలు, హరిత భారతం, సుస్థిర వ్యవసాయం, మానవ ఆరోగ్యం, వాతావరణ మార్పుపై వ్యూహాత్మక విజ్ఞానం వంటి నిర్దిష్ట రంగాలలో అమలు చేయాల్సిన కార్యక్రమాలు నిర్దేశించబడ్డాయి. అలాగే వార్షిక బడ్జెట్ కేటాయింపుల్లో భాగంగా సంబంధిత పథకాల కింద నిధుల కేటాయింపు సహా ఈ కార్యక్రమాలన్నీ సంబంధిత నోడల్ మంత్రిత్వ శాఖలు/విభాగాల ద్వారా వ్యవస్థాగతంగా అమలు చేయబడతాయి.
ఈ నేపథ్యంలో వార్షిక బడ్జెట్ కసరత్తు దిశగా పర్యావరణ-అటవీ-వాతావరణ మార్పు మంత్రిత్వ శాఖసహా ఇతర భాగస్వాములతో సంప్రదింపుల కోసం ఆర్థిక మంత్రిత్వ శాఖ బడ్జెట్ పూర్వ సమావేశాలను నిర్వహిస్తుంది. ఈ మేరకు కేంద్ర పర్యావరణ-అటవీ-వాతావరణ మార్పు శాఖ సహాయమంత్రి శ్రీ అశ్వనీ కుమార్ చౌబే ఇవాళ లోక్సభలో ఒక ప్రశ్నకు లిఖితపూర్వక సమాధానమిచ్చారు.
జల శక్తి మంత్రిత్వ శాఖ
కర్నాటక: సముద్ర జలాలవల్ల ఏర్పడిన ఉప్పునీటి కయ్యల  నుంచి సేకరిస్తున్న ప్లాస్టిక్ వ్యర్ధాలు అలలు సృష్టిస్తున్నాయి. ఉడిపి జిల్లాలో నిర్వహిస్తున్న స్వచ్ఛత హి సేవ కార్యక్రమం ద్వారా 500 కిలోల ప్లాస్టిక్ వ్యర్థాలను సేకరించారు.
కర్నాటక రాష్ట్రంలో ‘స్వచ్ఛత హి సేవా’ ప్రచార కార్యక్రమం కింద సాలిగ్రామ కయాకింగ్ పాయింట్తో పాటు, ఉడిపి జిల్లా పంచాయతీ , కోటతట్టు మరియు కోడి గ్రామ పంచాయతీల సహకారంతో సాలిగ్రామ కోడి బ్యాక్ వాటర్ పాయింట్ వద్ద ప్రత్యేక స్వచ్ఛత కార్యక్రమం నిర్వహించడం జరిగింది. ప్రసిద్ధ పర్యాటక ప్రదేశాలలో ఉప్పునీటి కయ్యలు ఉన్నచోట చెత్త పేరుకుపోవడంతో ఈ ప్రత్యేక స్థలాన్ని శుభ్రపరిచేందుకు జిల్లా పంచాయతీతో పాటు జిల్లా యంత్రాంగం ఎంపిక చేసింది. ఈ కార్యక్రమంలో వివిధ రంగాలకు చెందిన ప్రముఖులతో పాటు మరియు సామాజిక వర్గాలు పాల్గొనడం విశేషం. ఇది పరిశుభ్రత మరియు పర్యావరణ అవగాహనను పెంపొందించడానికి తోడ్పడే గణనీయమైన యత్నంగా భావిస్తున్నారు.
ఈ కార్యక్రమం జాతీయ జెండాను ఎగురవేసిన తరువాత పరిశుభ్రత మరియు పర్యావరణ పరిరక్షణ పట్ల నిబద్ధతను నొక్కిచెప్పే స్వచ్ఛత ప్రమాణ స్వీకారంతో ప్రారంభమైంది. ఈ కార్యక్రమంలో పాల్గొన్నవారు ఉప్పునీటి కయ్యల నుంచి నుంచి 500 కిలోల ప్లాస్టిక్ వ్యర్థాలను, ఇతర చెత్తను సేకరించారు. ఈ విధంగా సేకరించిన వ్యర్థాలను ఘన వ్యర్ధాల నిర్వహణ  కేంద్రానికి సరైన రీతిలో, శాస్త్రీయపద్ధతిలో పారవేయడం కోసం పంపారు.
ఈ కార్యక్రమం యొక్క ప్రాథమిక లక్ష్యం నీటి కాలుష్యాన్ని నివారించడానికి గల ప్రాముఖ్యత గురించి పర్యాటకులు మరియు స్థానిక సమాజంలో అవగాహన పెంచడం. భిన్న వర్గాలకు చెందినవారు పాల్గొన్న ఈ ఉపక్రమణ గణనీయమైన మొత్తంలో వ్యర్థాలను సేకరించడం ద్వారా పర్యావరణాన్ని, ముఖ్యంగా బ్యాక్వాటర్ పర్యావరణ వ్యవస్థను రక్షించడానికి, సహజసిద్ధంగా ఏర్పడిన మన పరిసరాల పట్ల బాధ్యత భావాన్ని పెంపొందించడానికి బలమైన నిబద్ధతను ప్రదర్శించింది. ఈ ప్రాంతంలో స్థిరమైన పర్యావరణ నిరంతరతను మరియు బాధ్యతాయుతమైన పర్యాటక పద్ధతులను ప్రోత్సహించడంలో ఇటువంటి ఉపక్రమణలు కీలకమైనవి.
ఈ కార్యక్రమంలో పాల్గొన్న ప్రముఖులలో ఉడిపి డిప్యూటీ కమిషనర్ శ్రీమతి విద్యా కుమారి, ఉడిపి జిల్లా పంచాయతీ సీఈవో ప్రసన్న హెచ్, రష్మి, ఏసీ కుందాపుర, ఉడిపి ఎస్బీఎం-జీ నోడల్ అధికారి ఎ శ్రీనివాసరావు, పీఆర్ఐ , జీపీ  ) కోడి మరియు కోటతట్టు గ్రామ పంచాయతీ అధికారులు, స్థానిక విద్యార్థులు, SHG  సభ్యులు, పారిశుధ్య సిబ్బంది. మొత్తం 70 మంది ఉపయుక్తమైన ఈ కార్యక్రమం కోసం చేతులు కలిపారు.
రహదారి రవాణా, హైవేల మంత్రిత్వ శాఖ
జాతీయ రహదారి 301 కార్గిల్- జాన్స్కర్ ఇంటర్మీడియేట్ లేన్ను ఆధునీకరిస్తున్నట్టు తెలిపిన శ్రీ నితిన్ గడ్కరీ
లడాఖ్లో జాతీయ హైవే 301 పై గల కార్గిల్ - జానస్కర్ ఇంటర్మీడియట్ లేన్ ను ఆధునీకరిస్తున్నట్టు కేంద్ర రోడ్డు రవాణా, హైవేల మంత్రి శ్రీ నితిన్ గడ్కరీ తెలిపారు.
ఈ ప్రాజక్టు మొత్తం 31.14 కిలోమీటర్ల పొడవు ఉంటుందని, ప్యాకేజీ-6 కిందకు వస్తుందని శ్రీ గడ్కరీ ఒక ట్వీట్లో తెలిపారు. అంతర్గతంగా ఉన్న జోన్లలో అటు ప్రయాణీకులకు, ఇటు వస్తువుల రవాణాకు అందుబాటులో ఉండే, విశ్వసనీయ లంకెను అందించడం ద్వారా ఈ ప్రాంతంలో ఆర్ధిక వృద్ధని ప్రోత్సహించడం ఈ కృషి ప్రధాన లక్ష్యమని ఆయన అన్నారు.
ఆధునీకరించిన హైవే ఏడాది పొడవునా అందుబాటులో ఉంటూ, ఈ ప్రాంత ప్రజలకు, స్థానిక ఆర్ధిక వ్యవస్థకు విశేషంగా దోహదం చేస్తుందని కేంద్ర మంత్రి తెలిపారు.
ప్రధానమంత్రి శ్రీ నరేంద్ర మోడీ నాయకత్వంలో ఈ ప్రతిష్ఠాత్మక ప్రాజెక్టును లడాఖ్ ప్రాంతంలో వేగవంతమైన, ఆటంకాలు లేని, పర్యావరణ స్పృహతో కూడిన చలనశీలతకు అంకితం చేస్తున్నట్టు ఆయన అన్నారు.
మహిళా, శిశు అభివృద్ధి మంత్రిత్వ శాఖ
ఎన్.ఆర్.ఐ. పెళ్లిళ్లపై అవగాహనకు పంజాబ్లో పలు కార్యక్రమాలు.. ఎన్.సి.డబ్ల్యు. ఆధ్వర్యంలో నిర్వహణ..
ఎన్.ఆర్.ఐ. వివాహాల్లో తలెత్తే ఇబ్బందులపై
సమాచారాన్ని పంచుకోవడం,..
ముందుజాగ్రత్తలు, అందుబాటులోని
న్యాయపరిష్కారాలపై
బాధితులకు అవగాహన కల్పించడమే లక్ష్యాలు
‘ప్రవాస భారతీయుల  వివాహాల తీరుపై, ఎదురయ్యే ఇబ్బందులపై అవగాహనా కార్యక్రమాలు: చేయవలసిన పనులు, చేయకూడనివి, మన ముందున్న మార్గం’ అనే అంశంపై పంజాబ్లోని వివిధ జిల్లాల్లో అనేక కార్యక్రమాలను జాతీయ మహిళా కమిషన్  ప్రారంభించింది. ప్రవాస భారతీయులతో జరిగే వివాహాల్లో ఎదురయ్యే ముప్పు గురించి సమాచారాన్ని తెలియజెప్పేందుకు, వాటిని నిరోధించగలగే ముందుజాగ్రత్త చర్యలు, బాధితులకు అందుబాటులో ఉన్న న్యాయ పరిష్కారాల గురించి తెలియజెప్పేందుకు ఈ కార్యక్రమాలను చేపట్టారు. ఎన్.సి.డబ్ల్యు. చైర్పర్సన్ రేఖా శర్మ, పంజాబ్ రాష్ట్ర ప్రవాస భారతీయ వ్యవహారాల మంత్రి కుల్దీప్ సింగ్, పంజాబ్ విశ్వవిద్యాలయం వైస్చాన్సిలర్ ప్రొఫెసర్ అరవింద్, ఎన్.సి.డబ్ల్యు సభ్య కార్యదర్శి మీతా రాజీవ్ లోచన్ ఈ కార్యక్రమాలకు హాజరయ్యారు.
పంజాబ్ విశ్వవిద్యాలయం న్యాయశాస్త్ర విభాగం సహకారంతో ఈ అవగాహనా కార్యక్రమాలను నిర్వహించారు. శిరోమణి గురుద్వారా ప్రబంధక్ కమిటీ , పంజాబ్ రాష్ట్ర న్యాయసేవా ప్రాధికార సంస్థ, గురునానక్ దేవ్ విశ్వవిద్యాలయం, పంచాయతీలు, పలు స్వచ్ఛంద సంస్థలు, స్థానిక పోలీసుల సహాయంతో ఈ కార్యక్రమాలను నిర్వహించారు.
ఎన్.ఆర్.ఐ. వివాహాల్లో బాధితులైన వారికి వారి హక్కుల గురించి తెలియజెప్పేందుకు, భారతీయ న్యాయవ్యవస్థ పరిధిలో అందుబాటులో ఉన్న సహాయం పొందడంలో బాధిత మహిళలు ఎదురవుతున్న సవాళ్లను గురించి చర్చించేందుకు, వారు ఎదుర్కొంటున్న సమస్యలకు తగిన తగిన పరిష్కారాలు కనుగొనడం లక్ష్యాలుగా ఈ కార్యక్రమాలు నిర్వహించారు. బాధిత మహిళలకు సహాయం అదించేందుకు వివిధ అధికార యంత్రాగాలు నిర్వర్తించే పాత్రపై కార్యక్రమంలో పాల్గొనే వారికి అవగాహన కల్పించేందుకు ప్రముఖ న్యాయ నిపుణులు, పరిపాలనా, విద్యారంగ నిపుణులను కూడా ఎన్.సి.డబ్ల్యు. ఆహ్వానించింది.
ఈ సందర్భంగా ఎన్.సి.డబ్ల్యు చైర్పర్సన్ రేఖా శర్మ మాట్లాడుతూ, ప్రత్యేకించి విద్యారంగంలో బాలికలకు బాలురతో సమాన అవకాశాలు కల్పించవలసిన అవసరం చాలా ఉందని అన్నారు. అప్పుడే బాలికలు సాధికారత సాధించి, సమాజంలో స్వతంత్రంగా నిలదొక్కుకోగలరని అన్నారు. “కుటుంబాలు, సమాజాలు తమ ఆలోచనా ధోరణిని, భావాలను మార్చుకున్నపుడే ఈ అవగాహనా కార్యక్రమాలు విజయవంతం అవుతాయి. మీ కుమార్తెకు వివాహం చేసే ముందుగా అన్ని విషయాలు సక్రమంగా చూసుకోండి. ఈ విషయంలో పూర్తి అవగాహనతో ఉండండి. ఈ దురాచారాన్ని నిర్మూలించడం మనందరి సమష్టి బాధ్యత. ఇందుకు సంబంధించి అవగాహన కల్పించేందుకు ఎన్.సి.డబ్ల్యు. చిత్తశుద్ధితో కట్టుబడి ఉంది. మాతో చేదోడుగా పనిచేయవలసిందిగా కోరుతున్నాం.” అని రేఖాశర్మ అన్నారు.
ఈ అవగాహనా కార్యక్రమాలన్నింటినీ సాంకేతికంగా నాలుగు సమావేశ విభాగాలుగా విభజించారు. ‘ఎన్.ఆర్.ఐ. వివాహాల్లో నష్టపోయిన మహిళలకు సహాయం అందించడంలో న్యాయశాఖ సహాయం’ అనే అంశంపై మొదటి సమావేశం నిర్వహించారు. ‘పోలీసుల పాత్ర’పై రెండవ సమావేశం, ‘న్యాయ వ్యవస్థ యంత్రాంగం పాత్ర’పై మూడవ సమావేశం నిర్వహించారు. ‘ఎన్.ఆర్.ఐ. వివాహాల్లో సామాజిక అంశాల పాత్ర’పై నాలుగవ సమావేశం నిర్వహించారు.
మంత్రిమండలి
పిల్లలపై లైంగిక నేరాల కు కఠిన శిక్ష
పిల్లలపై లైంగికదాడుల కు పాల్పడితే మరణశిక్ష నిబంధనలు వర్తించేలా ‘లైంగిక నేరాల నుంచి పిల్లల కు రక్షణ చట్టం-2012’ సవరణ; కేంద్ర మంత్రిమండలి ఆమోదం
‘‘లైంగిక నేరాల నుంచి పిల్లలను రక్షించాలన్న చారిత్రక నిర్ణయంలో భాగంగా ‘లైంగిక నేరాలనుంచి పిల్లలకు రక్షణ చట్టం-2012’లో సవరణలకు ప్రధానమంత్రి నరేంద్ర మోదీ అధ్యక్షతన సమావేశమైన కేంద్ర మంత్రి మండలి ఆమోదం తెలిపింది. ఈ సవరణలవల్ల పిల్లలపై లైంగిక దాడులకు పాల్పడే నేరగాళ్లకు మరణశిక్షసహా కఠిన శిక్ష విధింపునకు వీలు కలుగుతుంది. అంతేకాకుండా పిల్లలతో అశ్లీల చిత్రాలు తీయడాన్ని నిరోధించడంలో భాగంగా జైలుశిక్ష, జరిమానా విధించే అవకాశం కూడా ఉంటుంది.
ప్రభావం:
• ఈ సవరణతో కఠిన శిక్షలు విధించే బలమైన నిబంధనలు చట్టంలో చేర్చబడతాయి. పిల్లలపై లైంగికదాడులకు పాల్పడేవారిలో ఈ చట్టం భయాన్ని పెంచి, అటువంటి ధోరణికి అడ్డుకట్ట వేస్తుందని ప్రభుత్వం భావిస్తోంది.
• అంతేకాకుండా లైంగికదాడులకు గురయ్యే ప్రమాదమున్న బాలలకు వేదన నుంచి ఊరట కల్పించడంతోపాటు వారికి భద్రత, గౌరవాలను పరిరక్షించడం కూడా దీని లక్ష్యం
• ఈ సవరణతో బాలలపై నేరాలు, సంబంధిత శిక్షలకు సంబంధించి సంపూర్ణ స్పష్టత వస్తుంది.
నేపథ్యం:
బాలలకు లైంగికదాడులు, వేధింపులు, అశ్లీల చిత్రాల రూపకల్పనవంటి నేరాల నుంచి రక్షణ కల్పించడం లక్ష్యంగా ‘పోక్సో’  చట్టం-2012 అమలులోకి వచ్చింది. దీంతోపాటు బాలల శ్రేయస్సు, సంక్షేమానికీ ఇది వీలు కల్పిస్తుంది. ఆ మేరకు 18 ఏళ్లలోపువారిని బాలలుగా ఈ చట్టం నిర్వచిస్తుంది. ఈ వయోపరిమితికి లోబడి ప్రతి దశలోనూ బాలల ప్రయోజనాలు, సంక్షేమానికి అత్యధిక ప్రాధాన్యం ఇస్తుంది. తదనుగుణంగా లైంగితతతో సంబంధం లేకుండా పిల్లలందరి శారీరక, మానసిక, మేధో, సామాజికపరమైన అభివృద్ధికి భరోసా కల్పిస్తుంది.
సమాచార, ప్రసార మంత్రిత్వ శాఖ
సమాచార, ప్రసార మంత్రిత్వ శాఖ కేబుల్ టెలివిజన్ నెట్వర్క్ రూల్స్, 1994కి కీలక సవరణలను ప్రవేశపెట్టింది
ఎంఎస్ఓ రిజిస్ట్రేషన్ పదేళ్ల కాలానికి పునరుద్ధరించబడుతుంది; మెరుగైన ఇంటర్నెట్ యాక్సెస్ కోసం మౌలిక సదుపాయాల భాగస్వామ్యం
ఎంఎస్ఓల కోసం సేవా కొనసాగింపును నిర్ధారించడానికి సకాలంలో పునరుద్ధరణ విండో
సమాచార ప్రసార మంత్రిత్వ శాఖ నిన్న కేబుల్ టెలివిజన్ నెట్వర్క్ రూల్స్, 1994ను సవరిస్తూ నోటిఫికేషన్ను విడుదల చేసింది, తద్వారా మల్టీ-సిస్టమ్ ఆపరేటర్  రిజిస్ట్రేషన్ల పునరుద్ధరణ ప్రక్రియను పరిచయం చేసింది. అదనంగా, చివరి మైలు వరకు ఇంటర్నెట్ వ్యాప్తిని ప్రోత్సహించడానికి బ్రాడ్బ్యాండ్ సర్వీస్ ప్రొవైడర్లతో కేబుల్ ఆపరేటర్లు మౌలిక సదుపాయాలను పంచుకోవడానికి నిబంధనలలో ఒక ఎనేబుల్ ప్రొవిజన్ చొప్పించబడింది.
ఎంఎస్ఓ నమోదు కోసం సవరించిన నిబంధనల ముఖ్య లక్షణాలు:-
ఎంఎస్ఓలు ఎంఐబీ బ్రాడ్కాస్ట్ సేవా పోర్టల్లో ఆన్లైన్లో రిజిస్ట్రేషన్ లేదా రిజిస్ట్రేషన్ పునరుద్ధరణ కోసం దరఖాస్తు చేసుకోవాలి.
ఎంఎస్ఓ రిజిస్ట్రేషన్లు పదేళ్ల కాలానికి మంజూరు చేయబడతాయి లేదా పునరుద్ధరించబడతాయి;
ప్రాసెసింగ్ ఫీజు రూ. రిజిస్ట్రేషన్ పునరుద్ధరణ కోసం కూడా ఒక లక్ష ఉంటుంది;
రిజిస్ట్రేషన్ పునరుద్ధరణ కోసం దరఖాస్తు రిజిస్ట్రేషన్ గడువు ముగియడానికి ఏడు నుండి రెండు నెలల విండోలోపు ఉంటుంది.
పునరుద్ధరణ విధానం వ్యాపారాన్ని సులభతరం చేయాలనే ప్రభుత్వ నిబద్ధతకు అనుగుణంగా ఉంది, ఎందుకంటే ఇది కేబుల్ ఆపరేటర్లకు తమ సేవలను అంతరాయం లేకుండా కొనసాగించడానికి నిశ్చయతను అందిస్తుంది అందువల్ల ఈ రంగాన్ని విదేశీ పెట్టుబడులకు ఆకర్షణీయంగా చేస్తుంది.
7 నెలల్లోపు రిజిస్ట్రేషన్ గడువు ముగిసే ఎంఎస్ఓలు బ్రాడ్కాస్ట్ సేవా పోర్టల్ ద్వారా ఆన్లైన్లో దరఖాస్తు చేసుకోవాలని మంత్రిత్వ శాఖ తెలిపింది. ఏదైనా సహాయం అవసరమైతే, పోర్టల్లో అందుబాటులో ఉన్న హెల్ప్లైన్ నంబర్ను సంప్రదించవచ్చు లేదా sodas-moiab[at]gov[dot]inకి ఇమెయిల్ పంపవచ్చు.
ఇంతకు ముందు, కేబుల్ టెలివిజన్ నెట్వర్క్ల రూల్స్, 1994 ప్రకారం తాజా ఎంఎస్ఓ రిజిస్ట్రేషన్లు మాత్రమే మంజూరు చేయబడ్డాయి. ఎంఎస్ఓ రిజిస్ట్రేషన్ల చెల్లుబాటు వ్యవధిని నియమాలు పేర్కొనలేదు లేదా ఆన్లైన్ దరఖాస్తుల తప్పనిసరి దాఖలును గుర్తించలేదు. బ్రాడ్బ్యాండ్ సర్వీస్ ప్రొవైడర్లతో కేబుల్ ఆపరేటర్లు మౌలిక సదుపాయాల భాగస్వామ్యానికి సంబంధించిన నిబంధనను చేర్చడం వల్ల మెరుగైన ఇంటర్నెట్ వ్యాప్తి వనరుల సమర్ధవంతమైన వినియోగం జంట ప్రయోజనాన్ని అందిస్తుంది. ఇది బ్రాడ్బ్యాండ్ సేవలకు అదనపు మౌలిక సదుపాయాల అవసరాన్ని కూడా తగ్గిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 54.04 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.55 కోట్లకు పైగా డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలో తయారయ్యే టీకా మందు డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
54,04,78,610
|
|
సరఫరాలో ఉన్నవి
|
|
1,09,83,510
|
|
వాడినవి
|
|
52,00,96,418
|
|
అందుబాటులో ఉన్న నిల్వ
|
|
2,55,54,533
ఇప్పటిదాకా 54.04 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 1,09,83,510 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 52,00,96,418 డోసులు. 2.55 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.